भगवंतनगर/उन्नाव ,दीपक मिश्रा। बिहार बक्सर मार्ग पर पड़ने वाले केशव पेट्रोल पंप के ठीक सामने दो बाइक आमने सामने भीड़ गई। जिस पर सवार तीन युवक गम्भीर रूप से घायल हो गए। प्राप्त जानकारी के अनुसार ग्राम-डुकनहा जिला- रायबरेली निवासी मन्केश पुत्र- रामखेलावन व शुभम पुत्र-अनिल अपनी बाइक up-33 AQ-0602 से मुनउखेडा में अपनी मौसी से मिलकर सुबह लगभग 9 बजे वापस अपने घर आ रहे थे दोनो अभी बाइक से केशव पेट्रोल पंप पहुंचे ही थे कि सामने से मोनू पुत्र- वली मो• निवासी भगवंतनगर अपनी बाइक UP-35 AB 7513 से बिहार से भगवंतनगर वापस अपने घर लौट रहा था तभी अचानक मोनू ने अपना बाइक से संतुलन खो दिया और सामने से आ रहे मन्केश कि बाइक से जा भिड़ा। भिड़ंत इतनी तेज थी कि दोनो बाइकों के परखच्चे उड़ गए और तीनों युवकों को गम्भीर रूप से घायल हो गए । एक्सीडेंट देख कर वहां लोगो का मजमा लग गया लेकिन किसी ने भी जहमत नही उठाई की घायलों को प्राथमिक स्वास्थ्य केंद्र तक पहुंचा दें । लेकिन किसी की सूचना पर घटनास्थल पर आए भगवंत नगर चौकी इंचार्ज हरिमोहन सिंह ने मानवता दिखाते हुए अपनी सरकारी जीप से घायलों को स्वयं सुमेरपुर प्राथमिक स्वास्थ्य केंद्र पहुचाया और घायलों को प्रथम उपचार दिलवाया।